2020. gada 4. jūnijā Noteikumi Nr. 354

Rīgā (prot. Nr. 39 8. §)

**Grozījums Ministru kabineta 2016. gada 1. marta noteikumos Nr. 116 "Kārtība, kādā izmeklē un uzskaita nelaimes gadījumus darbā, kas notikuši ar Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm"**

Izdoti saskaņā ar

Darba aizsardzības likuma

13. panta pirmo daļu

Izdarīt Ministru kabineta 2016. gada 1. marta noteikumos Nr. 116 "Kārtība, kādā izmeklē un uzskaita nelaimes gadījumus darbā, kas notikuši ar Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm" (Latvijas Vēstnesis, 2016, 44. nr.) grozījumu un papildināt noteikumus ar 1.1punktu šādā redakcijā:

"1.1 Nelaimes gadījums šo noteikumu izpratnē ir darba vietā vienas darbdienas vai maiņas laikā noticis ārkārtējs notikums, pēc kura amatpersonai radušies veselības traucējumi vai pastāv veselības traucējumu iestāšanās varbūtība (inficēšanās risks), vai iestājusies iesaistītās amatpersonas nāve. Saslimšana ar infekcijas slimību uzskatāma par nelaimes gadījumu darbā tikai tad, ja šāda saslimšana ir saistīta ar konkrēti identificējamu ārkārtēju notikumu dienesta pienākumu pildīšanas laikā un šis notikums ir tiešā cēloņsakarībā ar amatpersonas saslimšanu."

Ministru prezidents A. K. Kariņš

Iekšlietu ministrs S. Ģirģens